Diari Oficial de la Generalitat Valenciana


Sumari del DOGV 6829, del 30-07-2012 (2012/7523)

ACORD de 27 de juliol de 2012, del Consell, pel qual s'aprova definitivament el Programa de Paisatge del municipi d'Alfara de la Baronia.
-----------------------------------------------------------------------------------------------------------------------------------------

### Dades del document

Número de DOGV
:   6829

Data del DOGV
:   30-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7523


Data del document
:   27-07-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

Descriptors 

:   * Alfara de la Baronia
    * pla d'urbanisme

ACORD de 27 de juliol de 2012, del Consell, pel qual s'aprova definitivament el Programa de Paisatge del municipi d'Alfara de la Baronia. [2012/7523]  
El Consell, en la reunió del dia 27 de juliol de 2012, va adoptar l'acord següent:  
Vist l'expedient tramés per l'Ajuntament d'Alfara de la Baronia relatiu al Programa de Paisatge per a l'esmentat municipi, referent a les actuacions que en un període limitat s'han de dur a terme amb l'objectiu general de protegir i posar en valor les distintes unitats que componen el paisatge local, a l'efecte de la seua aprovació definitiva i de conformitat els següents  
  
Antecedents de fet  
  
Primer. El Ple de l'Ajuntament d'Alfara de la Baronia, en sessió del dia 10 de novembre de 2009, va acordar sotmetre el Programa de Paisatge d'Alfara de la Baronia a informació pública durant un mes, i l'anunci es va publicar en el Diari Oficial de la Comunitat Valenciana núm. 6148, de 19 de novembre de 2009, i en el diari Las Provincias de 2 de desembre de 2009. Durant el període d'exposició al públic no s'hi van presentar al·legacions, segons la certificació de la secretària de la corporació del dia 21 de desembre de 2009. El ple de l'ajuntament, en sessió del 2 de febrer de 2010, va aprovar provisionalment el programa esmentat i va acordar trametre l'expedient a la Conselleria de Medi Ambient, Aigua, Territori i Habitatge a l'efecte de continuar amb la tramitació fins a la seua aprovació definitiva. Amb posterioritat, s'ha tramés el Text Refós del Programa de Paisatge que s'hi analitza, aprovat pel ple de l'ajuntament el 15 de maig de 2012.  
  
Segon. La documentació del programa consta dels documents següents:  
1. Pla de participació pública.  
2. Memòria descriptiva.  
3. Memòria justificativa.  
4. Relació de projectes que desplegaran el programa.  
5. Cronograma global de les actuacions, cost i obtenció de finançament.  
6. Estudi economicofinancer.  
7. Sistema de gestió previst.  
8. Justificació d'innecessarietat d'estudi d'impacte ambiental i respecte d'altres afeccions.  
9. Justificació d'innecessarietat d'estudi d'integració paisatgística  
  
Tercer. El programa es redacta per iniciativa de l'Ajuntament d'Alfara de la Baronia, a l'empara i amb el contingut que preveu la Llei 4/2004, de 30 de juny, de la Generalitat, d'Ordenació del Territori i Protecció del Paisatge, que en els articles 70 i 71 establix que els poders públics, en l'exercici de les seues competències en matèria d'ordenació del territori, adoptaran les mesures previstes en esta llei amb les finalitats de fomentar un desenrotllament sostenible, afavorir la protecció del territori, del paisatge i del patrimoni cultural associat, i establir, com a instruments de gestió territorial per a la consecució del dit objectiu, els programes i projectes per a la sostenibilitat i la qualitat de vida, al contingut i a la tramitació dels quals ens remet el Reglament de Paisatge de la Comunitat Valenciana.  
El programa pretén reunir, avaluar i concretar en temps i forma les actuacions que en un període limitat s'han de dur a terme amb l'objectiu general de protegir i posar en valor les distintes unitats que componen el paisatge local.  
L'àmbit d'actuació del programa és el terme municipal d'Alfara de la Baronia, que es dividix en diferents unitats de paisatge, o unitats bàsiques, per a determinar en cada una els problemes que existixen, establir-ne els objectius i detallar les actuacions i projectes a dur a terme.  
  
Les unitats bàsiques són tres: zona de ribera i agrícola, nucli urbà i zona forestal, de manera que la informació física, biològica, cultural i social associada a cada unitat podrà ser utilitzada per a la gestió del paisatge.  
Atés la quantitat i la complexitat dels projectes, s'estima com a temps suficient per al desenrotllament de les actuacions un període de cinc anys de duració, durant el qual s'han establit els temps en què es durà a terme cada actuació del programa. Hi ha projectes l'execució dels quals és puntual, i d'altres el desenrotllament dels quals és més continu, que es realitzaran en diversos torns, temps o intervals separats i que contemplen actuacions durant tot el període de desplegament del programa. La relació dels projectes és la següent:  
1. Dotació d'infraestructures informatives sobre el paisatge en els principals punts d'observació (miradors) de la xarxa de sendes i altres punts d'interés d'Alfara de la Baronia.  
2. Restauració paisatgística de determinats vessants de la zona forestal.  
3. Edició de guies i fullets informatius.  
4. Creació d'una ruta turística local.  
5. Itinerari zona recreativa i adequació aqüeducte.  
6. Dotació d'informació estàtica als centres d'interés paisatgístic més representatius de la localitat.  
7. Edició de guies sobre els arbres o el conjunt d'arbres monumentals o emblemàtics de la localitat i dotació d'informació estàtica en els més representatius.  
8. Restauració d'entorns urbans de les entrades a la localitat.  
9. Edició d'una guia de bones pràctiques ambientals per a la preservació del paisatge urbà.  
10. Restauració dels camins rurals més transitats.  
11. Senyalització de camins rurals i vies pecuàries.  
12. Edició d'una guia de llocs d'interés paisatgístic de la zona agrícola.  
13. Adquisició de terrenys de la zona agrícola per a incorporar-los al patrimoni paisatgístic local en què desenrotllar actuacions concretes.  
  
14. Posada en valor i creació de sendes de xicotet recorregut (PR) i de sendes de recorregut local d'articulació d'espais naturals.  
15. Creació d'un parc i d'un passeig de ribera del Palància.  
16. Rehabilitació i posada en valor dels elements catalogats pel Pla General d'Ordenació Urbana.  
17. Recuperació i adequació del vessant de l'Ermita.  
18. Recuperació de fatxades i elements singulars del nucli antic d'Alfara.  
19. Creació d'un espai web destinat a paisatge i sensibilització mediambiental.  
20. Millora paisatgística a nivell d'infraestructures urbanes del barri històric.  
21. Redacció d'un programa d'imatge urbana.  
Tenint en compte el programa de tasques proposades, i també les superfícies afectades, s'ha obtingut una aproximació del cost total d'execució dels projectes de 801.000 euros.  
L'Ajuntament d'Alfara de la Baronia finançarà l'actuació mitjançant l'afectació de les quotes de sostenibilitat derivades del cànon d'ús i aprofitament per la implantació d'actuacions en sòl no urbanitzable, d'acord amb el que preveu l'article 64 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, que es podran complementar amb altres subvencions obtingudes per l'ajuntament, i també amb fons propis destinats a estes.  
  
En l'actualitat hi ha almenys sis declaracions d'interés comunitari en tramitació, que seran generadores d'una quota de sostenibilitat referida al cànon per l'aprofitament del sòl no urbanitzable.  
  
El municipi d'Alfara de la Baronia disposa d'un Pla General d'Ordenació Urbana, aprovat per la Comissió Territorial d'Urbanisme en sessió de 18 d'abril de 2007.  
Quart. Hi consta l'informe de la Direcció General de Territori i Paisatge, de la Conselleria de Medi Ambient, Aigua, Urbanisme i Habitatge, de 9 de desembre de 2010, en el qual es fan les observacions següents: «L'objecte del Programa de Paisatge del municipi d'Alfara de la Baronia es considera adequat». «Els projectes del Programa de Paisatge del municipi d'Alfara de la Baronia es consideren adequats». «En tot cas, l'ajuntament haurà de trametre el programa al Servici Territorial d'Urbanisme de València, per a la seua aprovació definitiva, de conformitat amb el que establixen els articles 64 del Reglament de Paisatge de la Comunitat Valenciana i 78 del Reglament d'Ordenació i Gestió Territorial i Urbanística».  
Quint. La Comissió Territorial d'Urbanisme de València, en sessió de 27 de gener de 2012, va adoptar l'acord següent:  
«Emetre un informe previ a l'expedient del Programa de Paisatge del municipi d'Alfara de la Baronia, i traslladar-lo a l'ajuntament perquè l'esmene mitjançant la realització d'un Text Refós diligenciat que incorpore les observacions posades de manifest en el fonament jurídic tercer.»  
El fonament jurídic tercer mencionat indicava:  
«L'article 62 del Reglament de Paisatge de la Comunitat Valenciana determina els objectius dels programes de paisatge. En este sentit, les accions proposades en el Programa de Paisatge del municipi d'Alfara de la Baronia es consideren adequades a les finalitats incloses en l'expressat precepte, excepte els projectes núm. 1 i 2 («Redacció d'un catàleg de paisatge del municipi» i «Redacció d'un estudi de paisatge del municipi»), que hauran d'excloure's del programa per no ser instruments per a la protecció, l'ordenació i la gestió del paisatge, de conformitat amb l'article 23 del Reglament de Paisatge, i les tramitacions de les quals hauran d'adequar-se al que preveuen els articles 60 i 45 del Reglament de Paisatge.  
(?) S'haurà d'aportar el pla descriptiu d'ubicació dels projectes, a una escala que en permeta la visualització adequada.  
(?) S'ha de sol·licitar una consulta respecte a la innecessarietat d'efectuar l'avaluació ambiental del programa, d'acord amb el que disposa la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient».  
Sext. Es va sol·licitar un informe sectorial a la Direcció General d'Avaluació Ambiental i Territorial, Servici d'Avaluació Ambiental Estratègica. El dit informe sectorial, emés el 16 de maig de 2012, indica el següent:  
«De tot el que antecedix es conclou que el Programa de Paisatge del municipi d'Alfara de la Baronia no és una variació fonamental de les estratègies, directrius o propostes del planejament general vigent, que puga tindre efectes significatius sobre el medi ambient, sempre que s'ajuste a allò que s'ha descrit en la documentació presentada i que, per tant, no requerix sotmetre's al procés d'avaluació ambiental que establix la Llei sobre Avaluació dels Efectes de Determinats Plans i Programes en el Medi Ambient, sense perjuí de les consultes i autoritzacions que procedisca obtindre d'altres organismes, de conformitat amb la normativa sectorial que siga aplicable».  
  
Sèptim. El dia 13 d'abril de 2012, l'ajuntament va presentar, en un Text Refós en format digital, la documentació que esmena l'acord de la Comissió Territorial d'Urbanisme de 27 de gener de 2012, que indicava que quedava pendent d'esmenar les observacions posades de manifest en el fonament jurídic tercer.  
Octau. El Text Refós pretén esmenar les deficiències posades de manifest en l'acord de la Comissió Territorial d'Urbanisme de la manera següent:  
1. S'hi han exclòs els projectes núm. 1 i 2 (Redacció d'un catàleg de paisatge del municipi i Redacció d'un estudi de paisatge del municipi) del Programa de Paisatge.  
2. S'hi han inclòs els plans: 09 projecte 13. Adquisició terrenys agrícoles; 10 Projecte 15 parc i passeig de ribera del Palància, i 11 Programa d'actuacions.  
3. S'entenen esmenades les indicacions mostrades en el fonament jurídic tercer de l'acord de la Comissió Territorial d'Urbanisme de 27 de gener de 2012.  
Nové. La Comissió Informativa de la Comissió Territorial d'Urbanisme de València, en sessió de 25 de maig de 2012, per unanimitat, va emetre un informe relatiu al projecte que ens ocupa, i va complir així allò que preceptua l'article 9 del Reglament dels Òrgans Territorials, d'Avaluació Ambiental i Urbanístics de la Generalitat, aprovat pel Decret 135/2011, de 30 de setembre, del Consell.  
Deu. La Comissió Territorial d'Urbanisme de València, en sessió d'1 de juny de 2012, per unanimitat, va acordar:   
«Primer. Informar favorablement el Programa de Paisatge del municipi d'Alfara de la Baronia   
Segon. Proposar que l'acord aprovatori del programa delegue l'aprovació dels projectes en la consellera d'Infraestructures, Territori i Medi Ambient.  
Tercer. Elevar-lo a la consellera d'Infraestructures, Territori i Medi Ambient perquè hi emeta un informe previ a l'elevació al Consell per a la seua aprovació definitiva».  
Onze. El 27 de juny de 2012, la consellera d'Infraestructures, Territori i Medi Ambient va emetre un informe favorable respecte del Programa de Paisatge del municipi d'Alfara de la Baronia, i proposa al Consell l'aprovació definitiva del programa i la delegació en la consellera d'Infraestructures, Territori i Medi Ambient de l'aprovació definitiva dels projectes de desenrotllament que preveu l'esmentat programa.  
  
  
Fonaments de dret  
  
Primer. De conformitat amb el que establix l'article 64 del Reglament de Paisatge de la Comunitat Valenciana, aprovat pel Decret 120/2006, d'11 d'agost, del Consell, en concordança amb l'article 73 i següents de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, la tramitació dels programes de paisatge serà la mateixa que per als programes de sostenibilitat i qualitat de vida, que és l'establida per als plans parcials en la legislació urbanística valenciana; és a dir, la que preveu l'article 90 de la Llei 16/2005, de 30 de desembre, de la Generalitat, Urbanística Valenciana, i concordants. No obstant això, hauran de tindre's en compte les especialitats que conté l'article 78 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell (ROGTU). La competència per a l'aprovació definitiva dels programes i dels projectes que els despleguen correspon al Consell, amb un informe previ de la persona titular de la conselleria competent en matèria de territori, segons determinen els articles 77.3 i 78.4 del ROGTU.  
  
Amb caràcter previ a l'emissió del dit informe, resulta pertinent el sotmetiment del programa a la consideració de la Comissió Territorial d'Urbanisme, igual que els plans parcials l'aprovació definitiva dels quals és competència de la Generalitat, als tràmits dels quals remet l'article 76 de la Llei d'Ordenació del Territori i Protecció del Paisatge per a la tramitació dels programes. A este efecte, s'hi aplica l'article 8, en relació amb l'article 6.5, del Reglament dels Òrgans Territorials, d'Avaluació Ambiental i Urbanístics de la Generalitat, aprovat pel Decret 135/2011, de 30 de setembre, del Consell.  
  
L'acord d'aprovació definitiva del programa ha de publicar-se en el Diari Oficial de la Comunitat Valenciana, tal com disposen els articles 87 del ROGTU i 104 de la Llei Urbanística Valenciana, en relació amb l'article 80 de la Llei d'Ordenació del Territori i Protecció del Paisatge.  
La tramitació del Programa de Paisatge ha sigut correcta, de conformitat amb el que establixen l'article 76 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i l'article 64 del Reglament de Paisatge de la Comunitat Valenciana.  
  
Segon. La documentació s'estima, en línies generals, completa, en funció de l'objecte del programa i dels projectes del seu desenrotllament, a l'efecte del compliment de l'article 74 del ROGTU, en relació amb l'article 75 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Tercer. L'article 62 del Reglament de Paisatge de la Comunitat Valenciana determina els objectius dels programes de paisatge. En este sentit, les accions proposades en el Programa de Paisatge del municipi d'Alfara de la Baronia es consideren adequades a les finalitats incloses en el precepte expressat.  
Els projectes que integren el Programa de Paisatge hauran d'obtindre tots els informes sectorials i les autoritzacions dels organismes oficials que, d'acord amb la seua legislació, siguen preceptius i vinculants, prèviament a l'aprovació definitiva.  
La falta de concreció dels projectes núm. 15 i 17 («Adquisició de terrenys de la zona agrícola per a incorporar-los al patrimoni paisatgístic local en què portar a terme actuacions concretes» i «Creació d'un parc i d'un passeig de ribera del Palància») no porta implícits, en el programa, els efectes que preveu la legislació d'expropiació forçosa, segons dicta l'article 89.2 del Reglament d'Ordenació i Gestió Territorial i Urbanística.  
Respecte a la viabilitat econòmica del programa, l'ajuntament el va promoure d'acord amb el que disposa l'article 64 del ROGTU, que en l'apartat 1 assenyala que «quedaran afectes a la gestió territorial en concepte de quotes de sostenibilitat els ingressos procedents del cànon d'ús i aprofitament per la implantació d'actuacions en el sòl no urbanitzable, fixat en la corresponent declaració d'interés comunitari, d'acord amb el que preveu l'article 85 de la Llei d'Ordenació del Territori i Protecció del Paisatge», i en l'apartat 3 del dit article 64 del ROGTU, en relació amb la destinació de tals fons, establix que «es destinaran íntegrament al finançament d'accions de gestió municipal tendents al manteniment, la millora i la recuperació del paisatge, o la declaració d'espais naturals protegits de gestió municipal, en l'àmbit del mateix municipi». En este sentit, queda garantit el finançament del programa.  
  
El Consell és l'òrgan competent per a l'aprovació definitiva del programa, de conformitat amb l'article 78.5 del ROGTU, i pot delegar l'aprovació definitiva dels projectes que el despleguen en la persona titular de la conselleria competent per raó de la matèria, de conformitat amb el que establix l'article 78.6 del ROGTU.  
  
Vistos els preceptes legals esmentats i tots els altres que hi són aplicables de manera general i pertinent, i considerant que s'ha seguit el procediment legalment establit, a proposta de la consellera d'Infraestructures, Territori i Medi Ambient, el Consell,  
  
  
ACORDA  
  
Aprovar definitivament el Programa de Paisatge del municipi d'Alfara de la Baronia, referent a les actuacions que en un període limitat s'han de dur a terme amb l'objectiu general de protegir i posar en valor les distintes unitats que componen el paisatge local, i delegar en la consellera d'Infraestructures, Territori i Medi Ambient l'aprovació definitiva dels projectes de desenrotllament previstos en l'esmentat programa.  
  
Contra el present acord, que posa fi a la via administrativa, es podrà interposar recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació o publicació d'este acord en el Diari Oficial de la Comunitat Valenciana, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa. Tot això sense perjuí que les persones interessades puguen exercitar qualsevol altre recurs que estimen oportú.  
  
Simat de la Valldigna, 27 de juliol de 2012  
  
El vicepresident i secretari del Consell,  
JOSÉ CISCAR BOLUFER